MUSE se afundă în Hubble Ultra Deep Field
Astronomii au folosit instrumentul MUSE al ESO de pe telescopul VLT din Chile pentru a efectua cel mai amănunțit studiu spectroscopic de până acum.
S-au concentrat pe Hubble Ultra Deep Field, capturând lumina a 1600 galaxii — 72 dintre acestea fiind observate în premieră.
MUSE poate face ceva ce Hubble nu poate. Separă lumina din fiecare punct al unei imagini pentru a crea un spectru...
...permițând astronomilor să măsoare distanța, culorile și alte proprietăți ale galaxiilor — inclusiv unele invizibile chiar și pentru Hubble!
Acest studiu oferă un tezaur de date noi despre aceste galaxii, dezvăluindu-ne formarea stelară și evoluția galactică în Universul timpuriu.
Multe telescoape au observat Hubble Ultra Deep Field, și împreună ne învață despre bogăția Universului timpuriu.
Adaptarea: ESO; traducerea: Mihail-Gabriel Bărbuță.